b'\n_START_ARTICLE_\nMartell\n_START_SECTION_\nAjalugu\n_START_PARAGRAPH_\n1715. aastal asutas Jerseyst p\xc3\xa4rit noor kaupmees Jean Martell Charente\'i j\xc3\xb5e kaldal Cognac linnas oma \xc3\xa4ri ja sellega oli loodud \xc3\xbcks esimesi konjakimaju. P\xc3\xa4rast tema surma 1753. aastal j\xc3\xa4tkasid tema t\xc3\xb6\xc3\xb6d Martelli lesk, kaks poega ja pojapoeg ning nad tegelesid edasi toote eksportimisega, eesm\xc3\xa4rgiks t\xc3\xb5sta Martell 1814. aastaks enimm\xc3\xbc\xc3\xbcdudud konjakiks Inglismaal._NEWLINE_1831 l\xc3\xb5i Martelli ettev\xc3\xb5te esimese "VSOP" (Very Superior Old Pale) konjaki ja j\xc3\xa4tkas laienemist v\xc3\xa4lismaale. Selle toote kuulsus levis kiiresti, esmalt eksporditi seda Jaapanisse ja teistesse Aasia maadesse nagu Indoneesia, Vietnam, Malaisia ja Korea._NEWLINE_1912. aastal loodud Cordon Bleu on ettev\xc3\xb5tte k\xc3\xb5ige tuntum toode._NEWLINE_Martelli serveeriti 1936. a \xe2\x80\x9eQueen Mary\xe2\x80\x9c ja 1977. a isegi Concorde\'i pardal._NEWLINE_1987 l\xc3\xa4ks Prantsuse tootja 1,2 miljardi USA dollari eest Seagrami kontrolli alla. Alates Seagrami grupi m\xc3\xb5nede alkoholitoodete omandamisest 2001. aastal on Martell kuulunud Prantsuse alkoholitootjate gruppi Pernod Ricard._NEWLINE_2000. aastatel tuli Martell v\xc3\xa4lja uute konjakitega. 2005. a "Martell XO", 2007. a "Martell Cr\xc3\xa9ation Grand Extra" kunstniku ja klaasidisaineri Serge Mansau loodud pudelis. 2009. a tuli Martell v\xc3\xa4lja oma signatuurkonjakiga "L\'Or de Jean Martel". 2011. a laiendas Martell oma kallima otsa konjakite sortimenti tootega, mille nimi on "Martell Chanteloup Perspective"._NEWLINE_2006 \xc3\xbchines Martell Comit\xc3\xa9 Colbert\'iga, \xc3\xbchinguga, mis tegeleb Prantsusmaa luksuslike alkoholimajade rahvusvahelise mainekujundusega._NEWLINE_2010 uuendas Martell oma 2007. aastal s\xc3\xb5lmitud sponsorlepingut Versailles\' lossiga, andes sellega oma panuse kuninganna eesruumi taastamiseks. 2012 t\xc3\xa4histati 1912. aastal Monacos Hotel de Paris\'s Edouard Martelli esitletud konjaki Martell Cordon Bleu 100. s\xc3\xbcnnip\xc3\xa4eva \xe2\x80\x93 kohas, kus oli toimunud konjaki esmaesitlus 100 aastat varem.\n_START_SECTION_\nLes Borderies\n_START_PARAGRAPH_\nLes Borderies\xe2\x80\x99 piirkonna terroir annab tulemuseks cru, mis on usutavasti oma harukordse ja eaux-de-vie omaduse t\xc3\xb5ttu Cognaci piirkonnas k\xc3\xb5ige prestii\xc5\xbesem jook. Juba konjakimaja loomise ajal oli Jean Martell Les Borderies\' piirkonnast huvitatud. Ugni Blanci viinamarjad annavad konjakitele aromaatsust, milles on tunda magusaid v\xc3\xbcrtse ja puuviljasiirupit.\n_START_SECTION_\nDestillatsioon\n_START_PARAGRAPH_\nMartell on t\xc3\xb6\xc3\xb6tanud v\xc3\xa4lja oma destillatsioonimeetodi, kasutades traditsioonilisi Charentais\' vaskdestillaatoreid. Destillatsioonis kasutatakse sellist tehnoloogiat ja oskusteavet, mida on antud p\xc3\xb5lvest p\xc3\xb5lve edasi Jean Martelli aegadest ning seda j\xc3\xa4lgivad pidevalt keldrimeistritest asjatundjad.\n_START_SECTION_\nLaagerdamine\n_START_PARAGRAPH_\nK\xc3\xbcpsemise viimaseks staadiumiks on Martell valinud peene s\xc3\xbc\xc3\xbcga tammevaadid. Kui k\xc3\xbcpsemine j\xc3\xb5uab l\xc3\xb5pule, toimub keldrimeistrite valvsa pilgu all eaux-de-vie proovide v\xc3\xb5tmine, millest valmistatakse konjaki tegemiseks vajalik segu.\n_START_SECTION_\nTooted\n_START_PARAGRAPH_\nMartell valib oma cru\xe2\x80\x99d Cognaci piirkonnast: Les Borderies, Grande Champagne, Petite Champagne ja Fins Bois.\n_START_SECTION_\nMartell VS\n_START_PARAGRAPH_\nEnam kui 150 aastat tagasi[t\xc3\xa4pne kuup\xc3\xa4ev pole teada] "Trois \xc3\x89toiles" (kolm t\xc3\xa4rni) nime all loodud Martell VS (Very Special) on m\xc3\xb5eldud nautimiseks nn. pika joogi v\xc3\xb5i kokteilina.\n_START_SECTION_\nMartell VSOP\n_START_PARAGRAPH_\nMartell VSOP M\xc3\xa9daillon (Very Superior Old Pale) on vana eaux-de-vie\'ga segatud konjak, mis on valitud parimate cru\xe2\x80\x99de seast Cognaci regioonist.\n_START_SECTION_\nMartell Noblige\n_START_PARAGRAPH_\nVana eaux-de-vie, millest s\xc3\xbcndiv Martell Noblige annab oma kategooriale erilise maitse. Sellele unikaalsele konjakile on iseloomulikud rafineeritus ja elegants.\n_START_SECTION_\nMartell Cordon Bleu\n_START_PARAGRAPH_\nMartell Cordon Bleu\' l\xc3\xb5i 1912. a Edouard Martell. Seda iseloomustab puuviljasiirupi ja piparkoogi h\xc3\xb5ng.\n_START_SECTION_\nMartell XO\n_START_PARAGRAPH_\nMartell XO on segu Les Borderies\'st ja Grande Champagne\'ist. Selle pudel on kaarja kujuga.\n_START_SECTION_\nMartell Chanteloup\n_START_PARAGRAPH_\nPerspective Martell Chanteloup on n-\xc3\xb6 "Extra" konjak, mis on segatud eaux-de-vie\'ga, see on Chanteloup\'i keldrites mitmeid aastaid k\xc3\xbcpsenud konjak.\n_START_SECTION_\nMartell Cr\xc3\xa9ation Grand Extra\n_START_PARAGRAPH_\nMartell Cr\xc3\xa9ation Grand Extra on segatud Les Borderies\' ja Grande Champagne\' piirkonna cru\xe2\x80\x99dest.\n_START_SECTION_\nMartell Cohiba\n_START_PARAGRAPH_\nMartell Cohiba on segatud Grande Champagne\'ist p\xc3\xa4rit eaux-de-vie\'ga. Seda iseloomustab kuivatatud lille\xc3\xb5ite aroom.\n_START_SECTION_\nL\xe2\x80\x99Or de Jean Martell\n_START_PARAGRAPH_\nL\xe2\x80\x99Or de Jean Martell on segu Les Borderies\'st ja Grande Champagne\'ist. See konjak \xc3\xbchendab endas enam kui neljasadat eaux-de-vie\'d, millest m\xc3\xb5ned on enam kui paarsada aastat vanad.'